
ΑΝΑΚΟΙΝΩΣΗ


Έκθεση - Αφιέρωμα στον Θεμιστοκλή Καρφάκη



«Terra Femina | Γη Γυναικός»

Η Αίθουσα Τέχνης «Θ. Στάμος» παρουσιάζει την έκθεση-αφιέρωμα «Terra Femina | Γη Γυναικός», αφιερωμένη στο έργο του διακεκριμένου ζωγράφου Θεμιστοκλή Καρφάκη, ενός καλλιτέχνη που ανέδειξε με ξεχωριστή ευαισθησία και εικαστική δύναμη τη γυναικεία μορφή ως διαχρονικό σύμβολο ζωής, ομορφιάς και δημιουργίας.
Η έκθεση «Terra Femina | Γη Γυναικός» αναδεικνύει, μέσα από το πρίσμα του ζωγράφου Θεμιστοκλή Καρφάκη, γυναικείες μορφές που, στο βάθος των αιώνων, διαμόρφωσαν, σημάδεψαν και καθόρισαν τη σύγχρονη πραγματικότητα. Πρόκειται για έναν φόρο τιμής τόσο στις υπαρκτές όσο και στις μυθικές γυναικείες φιγούρες, που ο καλλιτέχνης επέλεξε ως μούσες του, μετατρέποντάς τες σε κεντρικό άξονα του έργου του. Η Γυναίκα ως ιδανικό στην τέχνη του Καρφάκη ακμάζει σε όλες τις φάσεις της ζωής, μακριά από ηλικιακά, κοινωνικά, πολιτικά και πολιτισμικά στεγανά. 
Τα εγκαίνια της έκθεσης θα πραγματοποιηθούν τη  Δευτέρα 20 Ιουλίου 2026, στις 19:00.
Η έκθεση θα διαρκέσει από τη Δευτέρα  20 έως την Πέμπτη  30 Ιουλίου 2026 και θα είναι ανοιχτή για το κοινό καθημερινά από τις 19:00 έως τις 22:30.
Την επιμέλεια της έκθεσης υπογράφουν οι Φανή Κουλοχέρη και Aνθή Στεργίου.
